《呈邓张晁蔡》
宋代·曹辅

都城薄禄才二釜，白发朱衫污黄土。九人同日锁重闱，一夜涛黄卷秋雨。

投身虽喜豪俊窟，刺手如逢虎方乳。邓侯相逢十载后，清骨巉岩诗思苦。

张晁自是天下才，黄卷聊同圣贤语。蔡子弯弓欲射胡，拔剑酒酣时起舞。

何当连袂上霄垠，速致时康开外户。病夫行矣老江湖，容我徜徉载樽俎。

作者简介：（1069—1127）宋南剑州沙县人，字载德。哲宗元符三年进士。历秘书省正字。徽宗多微行，辅上疏切谏，编管郴州。在郴六年，怡然不介意。钦宗靖康间，累迁签书枢密院事。未几，免职。金人围汴京，辅与冯澥出使金营，又从徽宗、钦宗留金军中，寻得归。高宗立，仍旧职。